Document ID: /roh_data/filtered/swiss_laws_in_ROHinterleaved.jsonl.gz/4925

This text was translated from EN into Rumantsch Grischun.

The Federal Assembly enacts important legislative provisions in the form of a federal act. It may enact further legislative provisions in the form of a federal act or, provided it is entitled to do so by the Federal Constitution or the law, in the form of an ordinance of the Federal Assembly. Prior to the enactment of legislative provisions by the Federal Council, the relevant committees of the Federal Assembly shall be consulted if they so request, provided the urgency of the provisions so permits. Draft ordinances in accordance with Article 151 paragraph 2 shall in any case be submitted to the relevant committees for consultation. Provisions shall be regarded as being legislative if they impose obligations or confer rights or responsibilities in general and abstract terms and with directly binding effect. Second sentence inserted by No I of the FA of 17 March 2023 (Improvements in the Organisation and Procedures of Parliament, Especially in Crisis Situations), in force since 4 Dec. 2023 (AS 2023 483; BBl 2022 301, 433).

Tut las disposiziuns legislativas impurtantas vegnan fixadas da l’Assamblea federala en furma d’ina lescha federala. Ella po fixar ulteriuras disposiziuns legislativas en furma d’ina lescha federala u – tant enavant ch’ella è autorisada tras la Constituziun federala u tras ina lescha da far quai – en furma d’ina ordinaziun da l’Assamblea federala. Sche las cumissiuns cumpetentas da l’Assamblea federala pretendan quai, las consultescha il Cussegl federal avant che decretar disposiziuns legislativas, premess che l’urgenza da l’ordinaziun permettia quai. Sbozs d’ordinaziuns tenor l’artitgel 151 alinea 2 ston vegnir suttamess en mintga cas a las cumissiuns cumpetentas per la consultaziun. Sco legislativas valan disposiziuns che decreteschan obligaziuns, surdattan dretgs u fixeschan cumpetenzas, e quai en moda directamain lianta e generalmain abstracta. Integrà la segunda frasa tras la cifra I da la LF dals 17 da mars 2023 (meglieraziuns dal funcziunament dal Parlament, en spezial en situaziuns da crisa), en vigur dapi ils 4 da dec. 2023 (AS 2023 483; BBl 2022 301, 433).